Rikunarita-ORG/Wikinium huggingface dataset:
# Kartografia

**Kartografia** (z gréckeho *chartis* – mapa, *graphein* – kresliť) je vedný odbor, ktorý sa zaoberá znázorňovaním zemského povrchu, nebeských telies a objektov, javov na nich a ich vzájomných vzťahov. Mapy sa pôvodne tvorili pomocou pera a papiera, vynálezom a rozšírením počítačov došlo k revolúcii aj v kartografii. Väčšina dnešných komerčných máp sa tvorí pomocou špecializovaného softvéru.

## Kartografia na Slovensku

Roku 1955 založila Slovenská akadémia vied a Správa geodézie a kartografie edíciu *Monumenta Slovaciae Cartographica*. Nezastupiteľné miesto v tejto edícii má dielo Samuela Mikovínyho, jedného z najschopnejších zememeračov a kartografov 18. storočia v Uhorsku. Ako osvietenec odsúdil všetkých autorov, ktorí zostrojovali mapy bez toho, aby príslušný kraj poznali. Mikovíny sa narodil na území dnešného Slovenska a uznáva sa za priekopníka slovenskej vedy 18. storočia.

## Literatúra

* ČAPEK, Richard; MIKŠOVSKÝ, Miroslav; MUCHA, Ludvík: *Geografická kartografie*. Praha: Státní pedagogické nakladatelství, 1992. ISBN 80-04-25153-6
* MIKLÍN, Jan; DUŠEK, Radek; KRTIČKA, Luděk; KALÁB, Oto: *Tvorba map Archivované 2020-06-22 na Wayback Machine*. Ostrava: Ostravská univerzita, 2018. ISBN 978-80-7599-017-4

## Iné projekty

Commons* Commons ponúka multimediálne súbory na tému **Kartografia**

## Externé odkazy

* GEOforum.sk Archivované 2019-03-06 na Wayback Machine Nezávislý informačný portál o geodézii, kartografii, katastri a geoinformáciách